Универзитет у Нишу

Филозофски факултет

Департман за србистику

**ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ**

**ПРЕДЛОГ ОДЛУКЕ О ОЦЕНИ НАУЧНОИСТРАЖИВАЧКОГ РАДА КАНДИДАТА**

Захваљујући свом досадашњем ангажовању, доц. др Александра Лончар Раичевић постигла је запажене резултате на пољу научноистраживачког рада, који се огледају у објављивању три монографске публикације и преко четрдесет радова у истакнутим домаћим и међународним часописима/ зборницима, учешћима на једном међународном и четири национална пројекта, као и бројним рецензентским пословима у истакнутим националним публикацијама. Кандидаткиња је својим досадашњим радовима највише интересовања показала и највећи допринос дала у области српске фонологије и акцентологије. Учествовала је на многобројним научним скуповима у земљи и иностранству, излажући закључке својих истраживања који зу ослоњени на савремене лингвистичке теорије.

У протеклих пет година, у периоду од последњег избора, објавила је две научне монографије и 17 научних публикација, од којих посебно издвајамо радове у категорији М24, у категорији М14 и пет радова у категорији М51.

Mонографска студија аутора А. Лончар Раичевић под називом *Акустичка анализа прозодије речи у српском језику* бави се анализом основних обележја акустичке структуре сегмената звука у континуираном говору, у која спадају фреквенција, трајање и интензитет.

Презицно реализовано и теоријско и емпиријско истраживање, адекватан говорни корпус, адекватан узорак говорника и адекватне методе анализе и доказивања у емпиријском делу студије, довели су до валидних истраживачких налаза који потврђују да монографија *Акустичка анализа прозодије речи у српском језику,* аутора Александре Лончар Раичевић, представља значајан и оригиналан научни допринос у проучавању говорног израза изворних говорника српскога језика.

У другој монографској публикацији аутор врло зналачки интерпретира и анализира акценатску грађу која је донела веома прецизан опис акценатских одлика западних српских говора (детаљан преглед акценатског инвентара у свим врстама речи), као и поређење са стањем које налазимо код Ђуре Даничића. На тај начин је омогућено да се потпуније сагледају прозодијски односи између овог говора и других говора који припадају југоисточном комплексу ијекавских говора. Применом појединих социолингвистичких поступака утврђено је да је фреквенција извесних акценатских појава генерацијски условљена, чиме је указано на тенденције које усмеравају даљу еволуцију четвороакценатског система. Посебан допринос монографије јесте указивање аутора на смернице o будућим процесима рестандардизације постојеће акценатске норме српског језика.

У протеклих пет година Александра Лончар Раичевић учествовала је на многобројним научним скуповима у земљи и иностранству, а резултате својих истраживања представила је у радовима објављених у оквиру различитих стручних и научних пројеката: *Дијалектолошка истраживања српског језичког прост*ора (Министaрство просвете, науке и технолошког развоја Републике Србије, руководилац: проф. др Слободан Реметић, број 178020), *Истраживање културе и историје Срба у Румунији* (Центар за истраживања и културу Срба у Румунији, при Савезу Срба у Румунији), *Језичка и књижевна прошлост и садашњост на простору југоисточне Србије* (Интерни пројекат Департмана за србистику Филозофског факултета у Нишу, руководилац: проф. др Горан Максимовић, бр183/1-16-019), *Српски језик некад и сад: лингвистичка истраживања* (Интерни пројекат Департмана за србистику Филозофског факултета у Нишу, руководилац: проф. др Марина Јањић, бр. 360/1-16-10-01), *Говорни и стандардни језик у јавној комуникацији у Нишу* (Огранак САНУ у Нишу, координатор: академик Љубинко Раденковић, руководилац: проф др Марина Јањић, бр. пројекта 0-25-20).

О значају и вредности радова кандидаткиње сведоче и цитати објављени у научно релевантним публикацијама (*Зборник Матице српске за филологију и лингвистику,* *Филолог* Филолошки факултет Бањa Лука, *Philologia Mediana* Ниш, *Језици и културе у времену и простору*,  Нови Сад).

Александра Лончар Раичевић рецензензирала је велики број радова у научним часописима и зборницима из области филологије, а овоме треба додати и објављене приказе из области лингвистике, посебно фонетике и фонологије.

На основу свега наведеног, Веће Депармана за србистику даје **позитивну оцену** за постигнуте резултате у области научноистраживачког рада доц. др Александри Лончар Раичевић, кандидату за избор у звање *ванредни професор* за ужу научну област Српски језик (*Фонетика са фонологијом* и *Прозодаија српског језика*).

У Нишу, 24. 2. 2021. године

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Мирјана Илић

Управник Департмана за србистику

Универзитет у Нишу

Филозофски факултет

Департман за србистику

**ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ**

**ПРЕДЛОГ ОДЛУКЕ О ОЦЕНИ АНГАЖОВАЊА КАНДИДАТА У РАЗВОЈУ НАСТАВЕ И РАЗВОЈУ ДРУГИХ ДЕЛАТНОСТИ ВИСОКОШКОЛСКЕ УСТАНОВЕ**

Доц. др Александра Лончар Раичевић је најпре као асистент-приправник, а потом као асистент и доцент постигла веома запажене резултате у области развоја наставе.

Oд школске 2016/2017. године на Филозофском факултету у Нишу држи часове предавања на предметима: Прозодија српског језика, Фонетика са фонологијом и Акустичка фонетика на Департману за србистику, *Српски језик и правопис* и Дикција на Департману за новинарство, Српски језик на Департману за француски језик, Српски језик I и Српски језик II на Департману за руски језик, и Српски језик I и Српски језик II на Депарману за немачки језик. Ангажована је на Докторским академским студијама филологије на предметима Експериментална фонетика, *Форензичка фонетика* и Лингвистика и интердисциплинарност.

У оквиру програма Erasmus+ у протекле три године учествовала је у неколико наставничких мобилности и остварила сарадњу са значајним славистичким катедрама у Европи:

1. Humboldt University, Institut fϋr Slawistik, Berlin, Staff Mobility for Training (4. 6. 2018 – 8. 6. 2018).

2. Masaryk University Brno, Czech Republic, Staff Mobility For Teaching (31. 3. 2019 – 6. 4. 2019).

3. Universitatea de Ves din Temişoara, Romania(15. 5. 2018 – 18. 5. 2018) Staff Mobility For Teaching.

Наведени подаци сведоче о изразитим квалитетима кандидаткиње у области педагошког рада и потврђује њену посвећеност развоју наставе, као и сопствених стручних компетенција. Поред тога, о постигнућима кандидаткиње у области развоја наставе и других делатности високошколске установе, сведоче и бројне активности и чланства:

* Учешће у комисијама за спровођење конкурса за упис студената у прву годину на два нивоа студија (ОАС, МАС) на Филозофском факултету у Нишу;
* Члан Комитета за професионалну етику Универзитета у Нишу (2017– );
* Члан Одбора за стандардизацију српског језика – Институт за српски језик САНУ:
* Члан Изборног већа Филозофског факултета у Нишу (2016– );
* Члан Наставно-научног већа Филозофског факултета (2019);
* Члан комисије за Такмичење из српског језика за ученике средњих школа у организацији Департмана за српски језик и књижевност Филозофског факултета у Нишу (8.4.2017);
* Члан жирија за Такмичење у беседништву Прве нишке гимназије „Стеван „Сремац“ у Нишу, одржано 20. новембра 2019. године;
* Члан жирија Градске и Окружне смотре рецитатора „Песничне народа мог“ (март 2018);
* Члан жирија Градске и Окружне смотре рецитатора „Песничне народа мог“ (март 2019);
* Члан Комисије за проверу знања из српског језика за стране држављане у оквиру Центра за српски као страни и нематерњи на Филозофском факултету у Нишу (2009-2019);
* Секретар *Годишњака за српски језик и књижевност* Филозофског факултета Универзитета у Нишу (2016-2020);
* Члан Уређивачког одбора часописа *Исходишта,* Филозофског факултета у Нишу и Филолошког, историјског и Теолошког факултета Западног универзитета у Темишвару (од 2019. године).
* Председник комисије за организовање и спровођење пријемног испита за упис студената у прву годину основних академских студија у школској 2017/2018. години на Департману за српски језик.
* Председник комисије за организовање и спровођење пријемног испита за упис студената у прву годину основних академских студија у школској 2020/2021. години на Департману за новинарство.

Од активности треба издвојити и два одржана предавањапо позиву: *Акустичка анализа говорног сигнала* и *Примена програма за обраду говора* (*Praat*) *у фонетици* (Предавања по позиву одржана на Филолошком факултету у Никшићу, у организацији Студијског програма за српски језик и књижевност Филолошког факултета у Никшићу, Амбасаде Републике Србије у Црној Гори и Матице српске – Друштва чланова у Црној Гори, 5. и 6. марта 2020. године).

На основу изложених података, Веће Департмана за србистику даје **позитивну оцену** у области доприноса развоју наставе и развоју других делатности Филозофског факултета у Нишу доц. др Александри Лончар Раичевић, кандидату предложеном за избор у звање *ванредни професор* за ужу научну област Српски језик (*Фонетика са фонологијом* и *Прозодија српског језика*).

У Нишу, 24. 2. 2021. године

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Мирјана Илић

Управник Департмана за србистику

Универзитет у Нишу

Филозофски факултет

Департман за србистику

ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

**ПРЕДЛОГ ОДЛУКЕ О ОЦЕНИ РЕЗУЛТАТА ПЕДАГОШКОГ РАДА КАНДИДАТА**

Доц. др Александра Лончар Раичевић педагошки рад обавља од 2001. године, најпре као студент-сарадник у настави (2000/2003), потом асистент-приправник (2003-2008) и асистент (2008-2015). У звање доцента за ужу научну област *Српски језик* (*Фонетика са фонологијом* и *Акцентологија српског језика*) изабрана је 2016. године.

Од 2016. године на Филозофском факултету у Нишу држи часове предавања на предметима: Прозодија српског језика, Фонетика са фонологијом и Акустичка фонетика на Департману за србистику, *Српски језик и правопис* и Дикција на Департману за новинарство, Српски језик на Департману за француски језик, Српски језик I и Српски језик II на Департману за руски језик, и Српски језик I и Српски језик II на Депарману за немачки језик. Ангажована је на Докторским академским студијама филологије на предметима Експериментална фонетика, *Форензичка фонетика* и Лингвистика и интердисциплинарност.

Александра Лончар Раичевић изузетно је, у дугом низу година, посвећена раду са студентима и континуирано улаже професионално искуство и знање како би осавременила и унапредила наставу. Евалуацијом студената потврђени су њени педагошки кавалитети пре свега у домену вештине преношења знања и поштовања академских принципа.

Имајући у виду наведена постигнућа, Веће Департмана за србистику предлаже Изборном већу Филозофског факултета у Нишу да усвји **по**­**зи­тив­ну оцену** за резултате педагошког рада доц. др Александре Лончар Раичевић, канди­дата за избор у звање *ванредни професор* за ужу научну област Српски језик (*Фонетика са фонологијом* и *Прозодија српског језика*).

У Нишу, 24. 2. 2021. године

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Мирјана Илић

Управник Департмана за србистику

Универзитет у Нишу

Филозофски факултет

Департман за србистику

ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

**ПРЕДЛОГ ОДЛУКЕ О ОЦЕНИ РЕЗУЛТАТА КОЈЕ ЈЕ КАНДИДАТ ПОСТИГАО У ОБЕЗБЕЂИВАЊУ НАУЧНО-НАСТАВНОГ ПОДМЛАТКА**

Кандидат доц. др Александра Лончар Раичевић током свог рада остварила је значајне резултате на обезбеђивању научно-наставног подмлатка.

**Менторство и чланство у комисијам за израду и одбрану мастер и дипломских/ завршних радова:**

1. Ментор у изради мастер радова (1);
2. Ментор у изради завршних радова (1);
3. Ментор у изради дипломских радова (1);
4. Члан или председник комисије за оцену и одбрану мастер радова (19).

**Александра Лончар Раичевић именована је за ментора у изради једне докторске дисертације:**

Менторство у изради докторске дисертације Нине Судимац, под називом „Акустички квалитет вокала у типично регионалним варијететима српског језика“, која је пријављена и одобрена на седници Наставно-стручног већа за друштвено-хуманистичке науке, 13. 11. 2008. године (бр. Одлуке: 8/18-01-008/18-027).

**Учешће у комисијама за избор наставника и сарадника:**

* Председник комисије за избор сарадника у настави за ужу начну област Српски језик (*Фонетика са фонологијом* и *Прозодија српског језика*) на Департману за српски језик Филозофског факултета Универзитета у Нишу, 29.11.2016. године.
* Председник комисије за избор сарадника у настави за ужу научну област Српски језик (*Фонетика са фонологијом* и *Прозодија српског језика*) на Департману за српски језик Филозофског факултет у Нишу, 25.9.2019. године.
* Члан комисије за избор наставника у звање доцент за ужу научну област Српски језик на Педагошком факултету у Врању Универзитета у Нишу, 27.11.2019. године.

На основу приложених података и релевантних чињеница наведених у Извештају комисије, Веће Депармана за србистику предлаже Изборном већу Филозофског факултета у Нишу да усвоји **позитивну оцену** резултата које је доц. др Александра Лончар Раичевић постигла у обезбеђивању научно-наставног подмлатка.

У Нишу, 24. 2. 2021. године

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Мирјана Илић

Управник Департмана за србистику